CELEX: 22002D0135(01)
Language: da
Date: 2002-09-27 00:00:00
Title: Afgørelse truffet af Det Blandede EØS-udvalg nr. 135/2002 af 27. september 2002 om ændring af protokol 31 til EØS-aftalen om samarbejde på særlige områder ud over de fire friheder

Avis juridique important

|

22002D0135(01)

Afgørelse truffet af Det Blandede EØS-udvalg nr. 135/2002 af 27. september 2002 om ændring af protokol 31 til EØS-aftalen om samarbejde på særlige områder ud over de fire friheder  

EF-Tidende nr. L 336 af 12/12/2002 s. 0036 - 0037

Afgørelse truffet af Det Blandede EØS-udvalgnr. 135/2002af 27. september 2002om ændring af protokol 31 til EØS-aftalen om samarbejde på særlige områder ud over de fire frihederDET BLANDEDE EØS-UDVALG HAR -under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 86 og 98, ogud fra følgende betragtninger:(1) Protokol 31 til aftalen blev ændret ved afgørelse nr. 111/2002 truffet af Det Blandede EØS-udvalg den 12. juli 2002(1).(2) Det er hensigtsmæssigt at udvide de kontraherende parters samarbejde til at omfatte Rådets beslutning 2001/792/EF, Euratom af 23. oktober 2001 om indførelse af en fællesskabsordning til fremme af styrket samarbejde om indsatser på civilbeskyttelsesområdet(2).(3) Protokol 31 til aftalen bør derfor ændres med henblik på at muliggøre et sådant udvidet samarbejde fra den 1. januar 2003 -TRUFFET FØLGENDE AFGØRELSE:Artikel 1Artikel 10 (Civilbeskyttelse) i protokol 31 til aftalen ændres således:1) Teksten i stk. 5 erstattes af følgende:"EFTA-staterne deltager i de i stk. 8 omhandlede fællesskabsprogrammer og ordninger."2) I stk. 6 og 7 erstattes udtrykket "Fællesskabets handlingsprogrammer" med udtrykket "Fællesskabets handlingsprogrammer og ordninger".3) Teksten, men ikke leddene i stk. 8 erstattes af følgende:"Følgende fællesskabsretsakter og retsakter afledt heraf er omfattet af denne artikel:a) Fællesskabsretsakter, som får virkning fra eller før den 1. januar 2000:"4) Følgende tilføjes efter litra a) i stk. 8:"b) Fællesskabsretsakter, som får virkning fra den 1. januar 2003:- 32001 D 0792: Rådets beslutning 2001/792/EF, Euratom af 23. oktober 2001 om indførelse af en fællesskabsordning til fremme af styrket samarbejde om indsatser på civilbeskyttelsesområdet (EFT L 297 af 15.11.2001, s. 7).- Beslutningens bestemmelser gælder i forbindelse med aftalen med følgende tilpasninger:EFTA-staterne skal fremsende deres meddelelser i henhold til artikel 2, stk. 1, litra b), til Kommissionen."Artikel 2Denne afgørelse træder i kraft den 28. september 2002, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(3).Den anvendes fra den 1. januar 2003.Artikel 3Denne afgørelse offentliggøres i De Europæiske Fællesskabers Tidendes EØS-afsnit og EØS-tillæg.Udfærdiget i Bruxelles, den 27. september 2002.På Det Blandede EØS-udvalgs vegneGunnar Snorri GunnarssonFormand(1) EFT L 298 af 31.10.2002, s. 37.(2) EFT L 297 af 15.11.2001, s. 7.(3) Forfatningsmæssige krav angivet.